ইমরান রহমান

অধ্যাপক ইমরান রহমান বাংলাদেশের একজন খ্যাতিমান শিক্ষাবিদ ও সাংস্কৃতিক ব্যক্তিত্ব। তিনি বর্তমানে ইউনিভার্সিটি অব লিবারেল আর্টস বাংলাদেশ (ইউল্যাব) এর উপাচার্য হিসেবে দায়িত্ব পালন করছেন। তিনি এর আগে ইউল্যাবের বোর্ড অব ট্রাস্টিজের বিশেষ উপদেষ্টা ছিলেন। অধ্যাপক ইমরান রহমান দ্বিতীয় বারের মত বিশ্ববিদ্যালয়টির উপাচার্য হিসেবে দায়িত্ব পালন করছেন। অধ্যাপক ইমরান রহমান ২০০৬ সালে ‘স্কুল অব বিজনেস’ এর পরিচালক হিসেবে ইউল্যাবে যোগদান করেছিলেন এবং পরে ২০১২ সাল থেকে ২০১৬ সাল পর্যন্ত উপাচার্য হিসেবে দায়িত্ব পালন করেন। ২০০৯ সাল থেকে ২০১২ সাল পর্যন্ত তিনি বিশ্ববিদ্যালয়টির উপ-উপাচার্য ছিলেন।

ইউল্যাবে যোগদানের পূর্বে তিনি ঢাকা বিশ্ববিদ্যালয়ের আইবিএতে ফাইন্যান্স বিভাগের শিক্ষক, বিবিএ প্রোগ্রামের চেয়ারম্যান এবং আইবিএ কম্পিউটার সেন্টারের চেয়ারম্যান হিসেবে ২৮ বছর দায়িত্ব পালন করেছেন। একজন সহপ্রতিষ্ঠাতা হিসেবে ১৯৯০ সালে তিনি একটি মার্চেন্ট ব্যাংক প্রতিষ্ঠা করেন এবং ৬ বছর এর পরিচালনায় ছিলেন। অধ্যাপক ইমরান রহমান ম্যানচেস্টার বিজনেস স্কুল, ঢাকা বিশ্ববিদ্যালয় এবং লন্ডন স্কুল অব ইকোনোমিক্স-এ অধ্যয়ন করেছেন। 

ইমরান রহমান বাংলাদেশের জনপ্রিয় ব্যান্ড দল রেনেসাঁর ভোকালিস্ট ও গিটারিস্ট।

শিক্ষা 

ইমরান রহমান ম্যানচেস্টার বিজনেস স্কুল, ইউনিভার্সিটি অব ম্যানচেস্টার, ইংল্যান্ডে কমনওয়েলথ স্কলার এবং ডক্টোরাল রিসার্চার ছিলেন। তিনি লন্ডন স্কুল অব ইকোনোমিক্স এন্ড পলিটিক্যাল সায়েন্স, ইংল্যান্ড থেকে ম্যাথেমেটিক্যাল ইকোনোমিক্স এন্ড ইকোনোমেট্রিক্সে স্নাতক করেন এবং ঢাকা বিশ্ববিদ্যালয় এর আইবিএ থেকে এমবিএ অর্জন করেন। এর আগে তিনি ঢাকার সেন্ট সোজেপ হাইস্কুল থেকে ও লেভেল এবং ইংল্যান্ডের পুটনি কলেজ ফর ফার্দার এডুকেশন থেকে এ লেভেল সম্পন্ন করেন।

কর্মজীবন 

অধ্যাপক ইমরান রহমান বর্তমানে ইউনিভার্সিটি অব লিবারেল আর্টস বাংলাদেশ (ইউল্যাব) এর উপাচার্য হিসেবে দায়িত্ব পালন করছেন।  তিনি এর আগে ইউল্যাবের বোর্ড অব ট্রাস্টিজের বিশেষ উপদেষ্টা ছিলেন। অধ্যাপক রহমান দ্বিতীয় বারের মত বিশ্ববিদ্যালয়টির উপাচার্য হিসেবে দায়িত্ব পালন করছেন। অধ্যাপক ইমরান রহমান ২০০৬ সালে ‘স্কুল অব বিজনেস’ এর পরিচালক হিসেবে ইউল্যাবে যোগদান করেছিলেন এবং পরে ২০১২ সাল থেকে ২০১৬ সাল পর্যন্ত উপাচার্য হিসেবে দায়িত্ব পালন করেন। ২০০৯ সাল থেকে ২০১২ সাল পর্যন্ত তিনি বিশ্ববিদ্যালয়টির উপ-উপাচার্য ছিলেন।

ইউল্যাবে যোগদানের পূর্বে তিনি ঢাকা বিশ্ববিদ্যালয়ের আইবিএতে ফাইন্যান্স বিভাগের শিক্ষক, বিবিএ প্রোগ্রামের চেয়ারম্যান এবং আইবিএ কম্পিউটার সেন্টারের চেয়ারম্যান হিসেবে ২৮ বছর দায়িত্ব পালন করেছেন। একজন সহপ্রতিষ্ঠাতা হিসেবে ১৯৯০ সালে তিনি একটি মার্চেন্ট ব্যাংক প্রতিষ্ঠা করেন এবং ৬ বছর এর পরিচালনায় ছিলেন।

সঙ্গীত 
ইমরান রহমান একটি সাংস্কৃতিক পরিবেশে বেড়ে উঠেছেন। তার খালা লায়লা আরজুমান বানু তৎকালীন রেডিও পাকিস্তানের সর্বপ্রথম মুসলিম মহিলা সঙ্গীতশিল্পী ছিলেন। তার মা মালেকা পারভীন বানুও রেডিও পাকিস্তানের খ্যাতিমান গায়িকা ছিলেন।

ইমরান রহমান ১৯৯৮ সালে তৎকালীন ভিষন জনপ্রিয় ব্যান্ডদল রেঁনেসার সদস্য হিসেবে যোগদান করেন। ২০০৪ সালে তার "কত যে কথা" গানটি সর্ব প্রথম রেকর্ড করা হয়।

তথ্যসূত্র 

Prof Imran Rahman new VC of ULAB https://www.thedailystar.net/news/bangladesh/news/prof-imran-rahman-new-vc-ulab-2220946

ঢাকা বিশ্ববিদ্যালয়ের শিক্ষক
বাংলাদেশী গায়ক
বাংলা ভাষার সঙ্গীতশিল্পী
পুরুষ গিটারবাদক
ইউনিভার্সিটি অব লিবারেল আর্টস বাংলাদেশের উপাচার্য
ব্যবসায় প্রশাসন ইনস্টিটিউট, ঢাকা বিশ্ববিদ্যালয়ের প্রাক্তন শিক্ষার্থী
ব্যবসায় প্রশাসন ইনস্টিটিউট, ঢাকা বিশ্ববিদ্যালয়ের শিক্ষক
জীবিত ব্যক্তি
১৯৫৭-এ জন্ম
ঢাকা বিশ্ববিদ্যালয়ের প্রাক্তন শিক্ষার্থী
২১শ শতাব্দীর বাংলাদেশী সঙ্গীতশিল্পী